OzLabs/hebrew-wiki-articles huggingface dataset:
ג'. ק. באטרפילד

ג'ורג' קנת' באטרפילד הבן (באנגלית: .George Kenneth Butterfield Jr; נולד ב-27 באפריל 1947) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס הראשון של מדינת קרוליינה הצפונית, בשנים 2022-2004. טרם היבחרו לקונגרס בבחירות מיוחדות שירת כשופט-עמית בבית המשפט העליון של קרוליינה הצפונית.

== ביוגרפיה ==
באטרפילד נולד וגדל בעיר וילסון שבקרוליינה הצפונית, שהייתה אז מופרדת גזעית. באטרפילד הוא נצר למשפחה אפרו-אמריקאית בולטת בעלת היסטוריה ארוכה בקרוליינה הצפונית. שני הוריו של באטרפילד היו אמריקאים רב-גזעיים. סבו מצד אמו, ג'ו דייוויס, היה צאצא של נישואים בין-גזעיים בין שפחה שחורה (ג'ודה דייוויס) לגבר לבן. אמו, אדי, לימדה בבית ספר יסודי במשך 48 שנים בכמה מהקהילות העניות ביותר בקרוליינה הצפונית. אביו של באטרפילד, ג'. ק. באטרפילד האב, היה מהגר מברמודה. ב-1953 היה אביו לאפרו-אמריקאי הראשון שנבחר למועצת העיר בווילסון ולנבחר הציבור השחור הראשון במזרח קרוליינה הצפונית מאז תקופת השיקום.

באטרפילד סיים את לימודיו בבית הספר התיכון צ'ארלס ה. דרדן שבעיר הולדתו. בהמשך השלים לימודי תואר ראשון במדע המדינה ובסוציולוגיה מהאוניברסיטה המרכזית של קרוליינה הצפונית (NCCU). בתקופתו ב-NCCU היה באטרפילד פעיל חברתי למען רישום מצביעים, והתמקצע בתיאום פעולות לרישום מצביעים בדרהאם וארגון צעדות סטודנטים מקפיטול מדינת קרוליינה הצפונית בראלי אל בית המשפט העילון של מחוז וילסון כדי להסב את תשומת הלב הציבורית לחשיבות רישום מצביעים. לאחר שקיבל תואר ראשון למד בבית הספר למשפטים של NCCU, שם היה למוסמך אוניברסיטה בתחום זה ב-1974. בשנים 1968–1970 שירת בצבא ארצות הברית, והוצב במתקן של בסיס פורט בראג בפאייטוויל.

ב-20 ביולי 2004 נבחר באטרפילד אל בית הנבחרים של ארצות הברית בבחירות מיוחדות שנערכו במטרה למלא את שארית כהונתו של פרנק בלאנס , שהתפטר בעקבות מצבו הבריאותי הרעוע. באטרפילד ניצח את גרג דוריטי, מועמד המפלגה הרפובליקנית, ואת המועמד הליברטריאני טום אייזנמנגר. באטרפילד הושבע לתפקיד ב-21 ביולי 2004. באותו יום בו ניצח בבחירות המיוחדות הוסיף להיבחר כמועמד מפלגתו בבחירות הסדירות שבנובמבר, בהן התמודד בשנית מול דוריטי ונבחר לתקופת כהונה מלאה עם 64% מקולות הבוחרים.

בספטמבר 2021 דווח כי לאחר התדיינות עם מחלקת הבריאות ושירותי האנוש של ארצות הברית, יוקצבו כשישה מיליון דולר אמריקאי לשמונה מרכזי בריאות קהילתיים במזרח קרוליינה הצפונית, במחוז הקונגרס אותו מייצג באטרפילד. בנובמבר אותה שנה הכריז באטרפילד על פרישתו מהחיים הפוליטיים ועל כוונתו שלא להתמודד לתקופת כהונה נוספת בבית הנבחרים. לפיכך, כהונתו נחתמה עם התפזרות הקונגרס ה-117 של ארצות הברית בראשית ינואר 2023.

ב-30 בדצמבר 2022 התפטר ממושבו בבית הנבחרים כארבעה ימים טרם סיום כהונתו בין כה וכה, בשל תחילת עבודתו במשרד שדלנות בוושינגטון הבירה.

== קישורים חיצוניים ==

* 

* [https://www.gkbutterfield.com אתר האינטרנט האישי של באטרפילד] 
* 

==הערות שוליים==

קטגוריה:אמריקאים ממוצא ברמודי
קטגוריה:שופטי בתי המשפט של קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1947
מאיר רבינזון

רבי מאיר רבינזון (כ"ב באב ה'תרי"ב, 7 באוגוסט 1852 – י"ט בתמוז ה'תרצ"ו, 9 ביולי 1936) כיהן כרבה של רדושקביץ שבליטא.

== ביוגרפיה ==
נולד בונדזיגולה ליהושע צבי, רב העיירה, ובנו של רבי מרדכי קובנר, לעת זקנה עלה לארץ ישראל והתיישב בירושלים.

עוד בהיותו נער התפרסם מאיר כ'עילוי'. ובעודו אברך צעיר התמנה לרב בקרוקי שבפלך קובנה (תרל"ח–תרמ"ג), ובאותה התקופה נודע בשם 'רבי מאירקה מקרוקי', לאחר כך כיהן כרב בשווינציאן (תרמ"ג–תרמ"ו).

מאיר נישא ללאה בת צבי.

במשך כחמישים שנה היה רבה של רדושקביץ, ובשנת ה'תרצ"ג עלה לארץ ישראל, כשתחתיו, על כס הרבנות ברדושקביץ כיהן בנו רבי יוסף זונדל, שעד אז כיהן ברבנות פלשצניץ וגלובוקי.

בהלווייתו בירושלים ספדו לו, בין היתר, רבי איסר זלמן מלצר ורבי יעקב משה חרל"פ.

== חיבוריו ==
חיבר כמה חיבורים, אך רק אחד מהם יצא לאור:
* אמר מ"ר – הערות וחידושים על הספר נודע ביהודה

רבים מכתביו נשארו בכתב יד והם שמורים במחלקת כתבי היד של בית הספרים הלאומי בירושלים. מהם ידועים:
* דרשות מבי"ץ
* מקצעות החושן על חושן משפט
* נימוקי מבי"ץ על הרי"ף
* תשובות מבי"ץ

כמו כן, כתב מאמרים לכתבי התקופה: ירחון יגדיל תורה, כנסת ישראל, שערי ציון ועוד.

== משפחתו ==
=== אחיו ===
* רבי יעקב גרשון רבינוביץ רבה של שורווילישוק
* רבי קלמן רבה של מזערעץ
* רבי יצחק ליב רבינוביץ מוילקוביסק שבפלך סובאלק
* רבי משה לוינסון מסמורגון
* רבי שמריהו רבינוביץ מפרנקפורט דמיין

=== בניו ===
* בנו מרדכי רבינזון (תרל"ז–תשי"ג);
* בנו, שלמה אליהו
* בנו, רבי יעקב רדיטשקובר
* בנו, רבי יוסף זונדל, כיהן תחת אביו ברבנות
* בתו, מרים, נישאה לרבי מנחם מאניש (מנוס) איסר פולונסקי
* בתו, בריינה, נישאה לרב בן-ציון נטלוביץ'

== לקריאה נוספת ==
* ספר רדושקביץ, תל אביב תשי"ג

== קישורים חיצוניים ==
=== ספריו ===
* 
* 
* 

קטגוריה:רבנים ליטאים
קטגוריה:ילידי 1852
קטגוריה:נפטרים ב-1936
הכוחות המזוינים של סודאן

הכוחות המזוינים של סודאן (בערבית: القوات المسلحة السودانية) הם הכוחות הצבאיים של סודאן (הצפונית). במהלך 39 החודשים של המעבר מדיקטטורה לדמוקרטיה שהחל בספטמבר 2019, טיוטת ההצהרה החוקתית של אוגוסט 2019 קובעת שהמפקד העליון של הכוחות המזוינים של סודאן הוא מועצת הריבונות האזרחית-צבאית המעורבת. בשנת 2011, IISS העריך את מספר הכוחות הסדירים ב-109,300 איש, בעוד שבשנים 2016–2017 היו לכוחות התמיכה המהירה רק 40,000 חברים המשתתפים במלחמת האזרחים בתימן (מתוכם 10,000 חזרו לסודן עד אוקטובר 2019).<gallery>
קובץ:Naval Ensign of Sudan.svg|דגל חיל הים הסודאני
קובץ:Air Force Ensign of Sudan.svg|דגל חיל האוויר הסודאני ובמרכזו הרונדל
קובץ:Sudanese Air Force Sukhoi Su-25 Onyshchenko-1.jpg|מטוסי תקיפה מדגם סוחוי 25 של חיל האוויר של סודאן
</gallery>

==קישורים חיצוניים==

*
אוגורי סיסטמס

אוגורי סיסטמס בע"מ, המוכרת במותג Augury היא חברה פרטית ישראלית המפתחת ומייצרת חיישנים ותוכנה לפיקוח על תקינותן של מכונות תעשייתיות.

==היסטוריה==
החברה נוסדה במרץ 2012 על ידי סער יוסקוביץ' (מנכ"ל החברה), בוגר הטכניון בהנדסת חשמל ופיזיקה, וגל שאול (CTO), בוגר הטכניון במדעי המחשב. החברה מפתחת ומייצרת חיישנים ותוכנה לפיקוח על תקינותן של מכונות תעשייתיות. חיישני החברה קולטים באופן רצוף נתונים מהמכונות, כגון צליל (הרעש שמשמיעה המכונה), טמפרטורה וקרינה אלקטרומגנטית, ולפי נתונים אלה תוכנה מזהה תקלה בפעילות של מכונה ומתריעה על כך, ובכך מאפשרת את איתור התקלה בשלב מוקדם, ומצמצמת את הנזק שעלול להיגרם. מוצרי החברה הם שילוב של אינטרנט של הדברים עם בינה מלאכותית. עם ענפי התעשייה שבהם פעילה החברה נמנים תעשיית המזון והמשקאות, כימיה, פרמצבטיקה, נייר ועוד. הכנסות החברה מבוססות על דמי מנוי לכל מכונה שבה מותקנים החיישנים שלה. עם לקוחות החברה נמנים קולגייט-פלמוליב, פפסיקו, נסטלה, כי"ל, תנובה, חברת החשמל לישראל, מקורות ועוד. לחברה מרכזי פיתוח בחיפה ובת"א, ומשרד שיווק בניו יורק. באוקטובר 2021 הועסקו בה יותר מ-220 עובדים.

===גיוס הון===
בגיוס ראשוני באוקטובר 2014 גייסה החברה שני מיליון דולר. 

באוגוסט 2015 גייסה החברה 7 מיליון דולר. 

ביוני 2018 גייסה החברה 17 מיליון דולר. 

בינואר 2019 גייסה החברה 25 מיליון דולר, ורכשה את חברת ההזנק האמריקאית Alluvium. 

באוקטובר 2020 גייסה החברה 55 מיליון דולר. 

באוקטובר 2021 גייסה החברה 180 מיליון דולר לפי שווי של יותר ממיליארד דולר (אחרי הכסף), ובכך הפכה לחד-קרן.

ב-2021 זכתה החברה בפרס אטלס.

==קישורים חיצוניים==
* 

==הערות שוליים==

קטגוריה:חיפה: חברות
קטגוריה:ישראל: תעשייה
קטגוריה:חברות חד קרן ישראליות

en:Augury (company)
הנדסת מאפיינים

בניתוח נתוני עתק ובלמידת מכונה, מאפיין הוא תכונה משותפת ליחידות עצמאיות שעליהן יש לבצע ניתוח או חיזוי.<ref name=":0"></ref> הנדסת מאפיינים היא התהליך של שימוש בידע תחומי לחילוץ מאפיינים מנתונים גולמיים.<ref></ref>

מאפיינים משמשים במודלים חזויים ומשפיעות על התוצאות.<ref></ref>

== תהליך ==
תהליך איטרטיבי של הנדסת המאפיינים הוא:<ref></ref>
* סיעור מוחות או בדיקת מאפיינים<ref></ref>
* החלטה אילו מאפיינים ליצור
* יצירת המאפיינים
* בדיקת ההשפעה של המאפיינים שזוהו על המשימה או היעד
* שיפור המאפיינים במידת הצורך
* חזרה לשלב הראשון

=== מאפיינים מהונדסים אופייניים ===
הרשימה הבאה<ref></ref> מספקת כמה דרכים טיפוסיות להנדסת מאפיינים שימושיים:
* טרנספורמציות נומריות (כמו לקיחת שברים או שינוי קנה מידה)
* מקודד קטגוריות כמו מקודד חם או יעד (למשתנים איכותיים)<ref></ref>
* מקבוץ (Clustering)
* קיבוץ ערכים מצטברים
* ניתוח רכיבים עיקריים (Principal component) לנתונים נומריים

== חשיבות ==
למאפיינים פרמטר חשיבות משתנה.<ref></ref> אפילו מאפיינים לא משמעותיים יחסית עשויים לתרום ליעילות המידול. בחירת מאפיין טובה יכולה להפחית את מספר המאפיינים כדי למנוע מדגם להפוך ספציפי מדי למערך נתוני האימון (התאמת יתר - overfitting).<ref></ref>

== התפוצצות מאפיינים ==
"התפוצצות מאפיינים" מתרחשת כאשר מספר המאפיינים המזוהים גדל באופן לא הולם. הסיבות השכיחות כוללות:
* תבניות מאפיינים - הטמעת תבניות מאפיינים במקום קידוד מאפיינים חדשים
* שילובי מאפיינים - צירופים שלא ניתן לייצגם על ידי מערכת ליניארית

ניתן להגביל את פיצוץ המאפיינים באמצעות טכניקות כגון: רגולריזציה, שיטת ליבה ובחירת מאפיינים.<ref></ref>

== אוטומציה ==
אוטומציה של הנדסת מאפיינים היא נושא מחקר שראשיתו בשנות ה-90.<ref></ref> תוכנת למידת מכונה המשלבת הנדסת מאפיינים אוטומטית זמינה מסחרית מאז 2016.<ref></ref> ניתן להפריד באופן גס את הספרות האקדמית הקשורה לשני סוגים:
* למידת עץ החלטות רב-יחסית (MRDTL) משתמשת באלגוריתם מפוקח הדומה לעץ החלטות.
* Deep Feature Synthesis משתמש בשיטות פשוטות יותר.

=== למידת עץ החלטות רב-יחסיות (MRDTL) ===
MRDTL מייצר מאפיינים בצורה של שאילתות SQL על ידי הוספת סעיפים ברציפות לשאילתות.<ref></ref> לדוגמה, האלגוריתם עשוי להתחיל עם:
<syntaxhighlight lang="sql">
SELECT COUNT(*) FROM ATOM t1 LEFT JOIN MOLECULE t2 ON t1.mol_id = t2.mol_id GROUP BY t1.mol_id
</syntaxhighlight>

לאחר מכן ניתן לחדד את השאילתה ברציפות על ידי הוספת תנאים, כגון "WHERE t1.charge <= -0.392".<ref></ref>

עם זאת, רוב מחקרי MRDTL מבססים יישומים על מסדי נתונים יחסיים, מה שמביא לפעולות מיותרות רבות. ניתן לצמצם את היתירות הללו על ידי שימוש ב"טריקים" כגון הפצת tuple id.<ref></ref><ref></ref> ניתן להגביר את היעילות באמצעות עדכונים מצטברים, אשר מבטל יתירות.

=== סינתזת מאפיינים עמוקה ===
אלגוריתם Deep Feature Synthesis ניצח 615 מתוך 906 צוותים אנושיים בתחרות.<ref></ref><ref></ref>

ספריות:
* Featuretools<ref></ref>
* OneBM
* ExploreKit<ref></ref>

== לקריאה נוספת ==
* 
* 
* 

== הערות שוליים ==

קטגוריה:למידת מכונה
ידע תחומי

ידע תחומי (באנגלית: Domain knowledge) הוא ידע של דיסציפלינה מיוחדת או תחום ספציפי, להבדיל מידע כללי (או בלתי תלוי בתחום). המונח משמש לעיתים קרובות בהתייחסות לדיסציפלינה כללית יותר - למשל, בתיאור מהנדס תוכנה שיש לו ידע כללי בתכנות מחשבים וכן ידע בתחום על פיתוח תוכניות לתעשייה מסוימת. אנשים בעלי ידע בתחום נחשבים לרוב כמומחים או מומחים בתחומם.

== לכידת ידע ==
בהנדסת תוכנה, ידע תחומי הוא ידע על הסביבה שבה פועלת מערכת היעד, למשל, סוכן תוכנה. בדרך כלל יש ללמוד ידע בתחום התחום ממשתמשי תוכנה בתחום (כמומחים/מומחים בתחום), ולא ממפתחי תוכנה. זה עשוי לכלול זרימות עבודה של משתמשים, צינורות נתונים, מדיניות עסקית, תצורות ואילוצים והוא חיוני בפיתוח יישום תוכנה. ידע התחום של מומחה (לעיתים קרובות לא פורמלי ולא מובנה) משתנה בתוכנות מחשב ובנתונים פעילים, למשל במערכת כללים בבסיסי ידע, על ידי מהנדסי ידע.

תקשורת בין משתמשי קצה ומפתחי תוכנה היא לעיתים קרובות קשה. הם חייבים למצוא שפה משותפת לתקשר בה. פיתוח מספיק אוצר מילים משותף לתקשורת עשוי לקחת הרבה זמן.

אותו ידע יכול להיכלל בידע תחום שונה. ידע שעשוי להיות ישים על פני מספר תחומים נקרא ידע בלתי תלוי בתחום, למשל לוגיקה ומתמטיקה. פעולות על ידע תחומי מבוצעות על ידי מטא-ידע (meta-knowledge).

== ראו גם ==
* בינה מלאכותית

== לקריאה נוספת ==
* Hjørland, B. & Albrechtsen, H. (1995). לקראת אופק חדש במדעי המידע: ניתוח תחום. Journal of the American Society for Information Science, 1995, 46(6), 400-425.

קטגוריה:מידע
קטגוריה:למידה
קטגוריה:מונחים בתוכנה
קטגוריה:בינה מלאכותית
קטגוריה:ידע
מנולו חימנס

מנואל 'מנולו' חימנס חימנס (בספרדית: Manuel 'Manolo' Jiménez Jiménez; נולד ב-26 בינואר 1964) הוא כדורגלן עבר ספרדי ומאמן כדורגל בהווה.

==קריירת משחק==
חימנס נולד באראהל שבקהילה האוטונומית אנדלוסיה, וגדל במחלקת הנוער ובקבוצת המילואים של סביליה. הוא החל לשחק עם הקבוצה הבוגרת של המועדון, ששיחקה בלה ליגה, לקראת עונת 1983/1984. הוא העביר עונת פרישה בריאל חאאן מליגת המשנה, וביוני 1998 פרש, בגיל 34, אחרי ששיחק בסביליה 413 משחקים רשמיים, שנפרסו על פני 14 עונות.<ref></ref><ref></ref>

חימנס שיחק 15 משחקים במדי נבחרת ספרד, והשתתף עם הנבחרת במונדיאל 1990.<ref></ref><ref></ref>

==קריירת אימון==
בשנים 2000–2007 שימש חימנס כמאמן סביליה אתלטיקו, קבוצת המילואים של סביליה.<ref></ref> ב-27 באוקטובר 2007, לאחר התפטרותו של חואנדה ראמוס, מונה למאמן הקבוצה הבוגרת. בעונתו הראשונה סיימה הקבוצה במקום החמישי<ref></ref> ובעונה העוקבת סיימה במקום השלישי והעפילה לליגת האלופות. בעונת 2009/2010 הודחה סביליה בשלב שמינית גמר ליגת האלופות, וב-24 במרץ 2010 פוטר חימנס, לאחר רצף של שני הפסדים ושלוש תוצאות תיקו.<ref></ref>

ב-7 באוקטובר 2010 מונה למאמן א.א.ק. אתונה מליגת העל היוונית וחתם על חוזה לשתי עונות.<ref></ref> חימנס סיים את העונה עם הקבוצה במקום השלישי, במרחק 23 נקודות מהאלופה, וזכה עימה בגביע היווני.<ref name=CUP></ref> ב-5 באוקטובר 2011 בוטל חוזהו, בהסכמה הדדית עם המועדון.<ref></ref>

ב-31 בדצמבר 2011 מונה למאמן ריאל סרגוסה מהלה ליגה במקומו של חבייר אגירה.<ref></ref> את עונת 2011/2012 סיימה הקבוצה במקום ה-16, וניצלה מירידת ליגה בהפרש של שתי נקודות בלבד. את עונת 2012/2013 סיימה הקבוצה במקום ה-20 והאחרון וירדה לליגת המשנה, וחימנס שוחרר מתפקידו.<ref></ref>

ב-4 בנובמבר 2013 מונה למאמן א-ריאן מליגת העל הקטרית. בתום העונה ירדה הקבוצה לליגת המשנה, אך שבה לליגת בעל בעונה שאחריה. חוזהו בקבוצה הופסק ב-20 במאי 2015.<ref></ref>

ב-19 בינואר 2017 חזר לקדנציה שנייה בא.א.ק. אתונה.<ref></ref> את עונת 2017/2018 סיימה הקבוצה עם אליפות ראשונה אחרי 24 שנים,<ref name=LEAGUE></ref> אך חימנס עזב את הקבוצה במאי 2018, לאחר שלא הגיע עם המועדון להסכם בנוגע להארכת חוזהו.<ref></ref>

במאי 2018 מונה למאמן לאס פאלמאס,<ref></ref> היורדת הטרייה לליגה השנייה בספרד, אך פוטר בנובמבר 2018, לאחר שאימן את הקבוצה ב-15 משחקים בלבד.<ref></ref>

ב-5 בפברואר 2019 שב לא.א.ק. אתונה, ואימן אותה עד 27 במאי 2019.<ref></ref> ב-19 באוקטובר 2019 מונה למאמן אל וואחדה מליגת העל האמירתית.<ref></ref> בתום העונה עזב את המועדון.

ב-27 בדצמבר 2020 שב לקדנציה רביעית בא.א.ק. אתונה,<ref></ref> ופוטר בתום העונה.<ref></ref>

==תארים==
;א.א.ק. אתונה
* אליפות יוון (1): 2017/2018
* הגביע היווני (1): 2010/2011

;אישיים
* מאמן העונה בליגת העל היוונית (1): 2017/2018

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:מאמני כדורגל ספרדים
קטגוריה:כדורגלני סביליה
קטגוריה:כדורגלני נבחרת ספרד
קטגוריה:מאמני סביליה
קטגוריה:מאמני א.א.ק. אתונה בכדורגל
קטגוריה:מאמני ריאל סרגוסה
קטגוריה:מאמני א-ריאן
קטגוריה:מאמני לאס פאלמאס
קטגוריה:ספרדים שנולדו ב-1964
פסטיבל הספרות הפלסטיני

אורחי פסטיבל 2009 בתמונה קבוצתית
ויליאם דאלרימפל, אסתר פרויד וד"ר [[חנאן עשראווי בפסטיבל 2008]]
פסטיבל הספרות הפלסטיני הוא פסטיבל ספרותי שנתי, שנוסד בשנת 2008, המתקיים במשך שבוע במספר ערים ברחבי הרשות הפלסטינית.

==היסטוריה==
הפסטיבל נוסד בשנת 2008 במטרה מוצהרת לחזק את "כוחה של התרבות על תרבות הכוח" ולשבור את מה שהמייסדים רואים כמצור תרבותי על פלסטין. היושב ראש המייסד של הפסטיבל היא הסופרת והפרשנית הפוליטית המצרית אהדף סויף.

במאמץ להתגבר על הגבלות על חופש התנועה של הפלסטינים, הפסטיבל נודד מעיר לעיר, ומקיים אירועים בחינם בערבית ובאנגלית בערים שאליהם הוא מגיע. הפסטיבל מתקיים בירושלים, רמאללה, יריחו, חיפה ושכם. מכיוון שהנסיעה לעזה מוגבלת כמעט באופן מוחלט, הרבה פחות אירועים מתקיימים בה.

המשורר מחמוד דרוויש שלח מסר לפסטיבל המכונן בו כתב:.

במאי 2009, גם ערב הפתיחה וגם ערב הסיום של הפסטיבל השני, בתיאטרון אל-חכוואתי, נסגרו על ידי משטרת ישראל, בצו של השר לביטחון פנים. במטרה למנוע את קיום הפסטיבל בירושלים, מאחר שהרשות הפלסטינית הייתה מעורבת בו. בשתי הפעמים עבר הפסטיבל: למכון התרבות הצרפתי בירושלים בערב הפתיחה, ולבניין המועצה הבריטית בערב הסיום. בשנה זו נערך הפסטיבל בחסות של הקונסוליה הבריטית בירושלים ואונסק"ו, ובין משתתפי הפסטיבל היו הסופר השוודי הנינג מנקל, והשחקן מייקל פאלין. בעקבות הסגירה קרא הנינג מנקל לקהל שנמנע ממנו לשמוע את דבריו: "אל תאבדו תקווה".

בשנת 2011 במהלך אירוע הסיום של הפסטיבל שנערך בסילוואן נורה גז מדמיע אל עבר המשתתפים.

בשנת 2012 נערך הפסטיבל אך ורק בעזה, לאחר שהמארגנים הצליחו להפעיל לחץ ולקבל גישה לרצועת עזה ממצרים דרך מעבר רפיח.

בשנת 2015 מנעה מדינת ישראל את הכניסה למשתתפת הפסטיבל שרה אישאק , במאית קולנוע מועמדת לאוסקר, אזרחית בריטית ממוצא תימני.

בשנת 2016 אורח הכבוד של הפסטיבל היה הסופר הדרום-אפריקאי זוכה פרס נובל לספרות ג'ון מקסוול קוטזי, בדברי הברכה שלו אמר:.

בשנת 2018 לא נערך הפסטיבל, לאחר שהמארגנים הודיעו כי הם לוקחים שנה הפסקה כדי "להעריך את תפקידו של הפסטיבל בעולם המשתנה במהירות".

בשנת 2019 הפסטיבל הושק מחדש עם מוטו חדש "התמקדות בטיפוח כתיבה חדשה, המבהירה וממסגרת את הקשרים בין הקולוניזציה של הרשות הפלסטינית לבין מערכות השליטה והנישול המואצות ברחבי העולם".

בשנים 2020 ו-2021 בוטל הפסטיבל בגלל מגפת הקורונה, הפסטיבל הבא מתוכנן להיערך במאי 2022.

עטיפת הספר "This Is Not a Border"

==פטרונים ומשתתפים==
בין פטרוני הפסטיבל במהלך השנים היו: צ'ינואה אצ'בה, ג'ון ברגר, מחמוד דרוויש, שיימוס הייני, הרולד פינטר, פיליפ פולמן ואמה תומפסון. פולמן אמר על הפסטיבל:.

יותר מ-250 סופרים ואמנים בינלאומיים ופלסטינים השתתפו בפסטיבל במהלך השנים, בין היתר: מייקל אונדאטג'ה, אליס ווקר, רג'א שחאדה, ג'ון מקסוול קוטזי, מייקל פיילין, סואד אמירי, הנינג מנקל, טהא מוחמד עלי, ג'וף דייר, סוהיר חמאד, קלייר מסוד, פאנקאג' מישרה, ריצ'רד פורד ורבים אחרים.

==הספר "זה לא גבול"==
עשרות סופרים שהשתתפו בפסטיבל כתבו על חוויותיהם בעת הביקור ברשות הפלסטינית. ב-2017 פרסמה הוצאת ספרי בלומסברי את This Is Not a Border: Reportage & Reflection from the Palestine Festival of Literature – אוסף של יצירות של 47 סופרים שהשתתפו בפסטיבל. הירחון היוקרתי "ניו סטייטסמן" כתב על כך: "האנתולוגיה הזו תעזור להפוך את ההבנה האינטלקטואלית שלך לגבי דיכוי להבנה רגשית".

==קישורים חיצוניים==

* 
* 

==הערות שוליים==

קטגוריה:פסטיבלים
קטגוריה:הרשות הפלסטינית: תרבות
סמסונג גלקסי F62

סמסונג גלקסי F62 (באנגלית: Samsung Galaxy F62, ידוע גם בתור "סמסונג גלקסי M62") הוא טלפון חכם מבוסס אנדרואיד, המיוצר על ידי סמסונג אלקטרוניקה. המכשיר הוא חלק מסדרת F של סמסונג גלקסי. הוא הוכרז בהודו ב-15 בפברואר 2021, וכיום הוא זמין במדינות כמו הודו, מלזיה, תאילנד, ומדינות נוספות.

== מפרט ==
=== עיצוב ===
המסגרת והפאנל האחורי של המכשיר עשויים מפלסטיק. למכשיר יש קורא טביעות אצבע, והוא תומך בכרטיס Nano SIM.

=== חומרה ===
המכשיר מצויד במסך מסוג סופר AMOLED בגודל 6.7 אינץ' וברזולוציית 1080x2400 פיקסלים, ביחס רוחב-גובה של 20:9.

המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.73 ג'יגה הרץ, ו-2 מהן נוספות פועלות בתדר עבודה של 2.4 ג'יגה הרץ, וה-4 הנותרות פועלות בתדר עבודה של 1.95 ג'יגה הרץ. במכשיר ישנה מערכת על שבב מדגם Exynos 9825 SoC עם תהליך 7 ננומטר. למכשיר אחסון הפנימי בנפח 128 ג'יגה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללה בקיבולת של 7000 מיליאמפר-שעה, במתח טעינה מהירה בת 25 וואט.

==== מצלמה ====
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: מצלמה ראשית ברזולוציה 64 מגה פיקסל; מצלמה אולטרה רחבה בשדה ראייה של 123 מעלות ברזולוציה 12 מגה פיקסל; זוג מצלמות לצילום מאקרו ברזולוציה 5 מגה פיקסל; כמו כן, במכשיר ישנה מצלמה קדמית לצילום סלפי ברזולוציה 32 מגה פיקסל. המצלמה הראשית והקדמית תומכות בהקלטת וידאו 4K.

=== תוכנה ===
המכשיר הושק כשמותקנת עליו מערכת ההפעלה אנדרואיד 11 בממשק המותאם של סמסונג - One UI 3.1.

== קישורים חיצוניים ==
* 

== הערות שוליים ==

קטגוריה:טלפונים סלולריים של סמסונג
קטגוריה:מכשירי אנדרואיד
קטגוריה:טלפונים חכמים מסדרת סמסונג גלקסי
קטגוריה:מכשירים שהושקו ב-2021
טלסטו

טלסטו (באנגלית: Telesto, מוכר גם כ-S/1980 S13) הוא ירח של כוכב הלכת שבתאי. קרוי על שם אוקיאנידה טלסטו מהמיתולוגיה היוונית.

==גילוי ומחקר==
הירח התגלה ב-1980 על ידי צוות חוקרים מאוניברסיטת אריזונה. תחילה הירח הקטן קיבל את השם S/1980 S13 ולאחריו Saturn XIII ו Tethys B. השם טלסטו התקבע ב-1983.

הצילום הראשון של טלסטו הגיע ממשימת החלל קאסיני ב-2005. ב-2009 מידע ממשימת חלל זה עזר לפענח את ההרכב של הכימי של הירחים הקטנים של שבתאי

==מסלול הקפה==
טלסטו נמצא במסלול משותף עם הירחים קליפסו וטתיס. טלסו נמצא בנקודת לגראנז' L4 , 60° לפני טתיס על אותו המסלול. קליפסו וטלסטו התגלו יחדיו והם הירחים הטרוייאנים של טתיס.

== קישורים חיצוניים ==

* [https://solarsystem.nasa.gov/moons/saturn-moons/telesto/by-the-numbers/ טלסטו], באתר נאס"א

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
Caffe

Caffe (ראשי תיבות של: Convolutional Architecture for Fast Feature Embedding) היא ספרייה ללמידה עמוקה, שפותחה במקור באוניברסיטת קליפורניה בברקלי. הוא זמינה להורדה כקוד פתוח, תחת רישיון BSD.<ref></ref> ספריית Caffe כתובה ב-++C, עם ממשק Python.<ref></ref>

== היסטוריה ==
את פרויקט Caffe יצר יאנגצ'ינג ג'יה במהלך הדוקטורט שלו באוניברסיטת ברקלי.<ref></ref> מאז עבר הפרויקט ל-GitHub.<ref></ref>

== מאפיינים ==
Caffe תומך בסוגים רבים של ארכיטקטורות למידה עמוקה המיועדות לתחום הראייה הממוחשבת כמו סגמנטציה וסווג תמונות. הוא תומך ב-CNN, RCNN, LSTM ובעיצובי רשתות עצביות בחיבור מלא.<ref></ref> Caffe תומך בספריות גרעין חישובי מבוססי GPU ו-CPU כגון NVIDIA cuDNN ו-Intel MKL.<ref></ref><ref></ref>

== יישומים ==
Caffe נמצא בשימוש בפרויקטי מחקר אקדמיים, אבות טיפוס של סטארט-אפים, ואפילו יישומים תעשייתיים בקנה מידה גדול בראייה, דיבור ומולטימדיה. Yahoo! שילבה גם את Caffe עם Apache Spark כדי ליצור את CaffeOnSpark, מסגרת למידה עמוקה מבוזרת.<ref></ref>

== Caffe2 ==
באפריל 2017, פייסבוק הכריזה על Caffe2,<ref></ref> שכלל תכונות חדשות כגון Recurrent Neural Networks. בסוף מרץ 2018, Caffe2 מוזגה לתוך PyTorch.<ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:למידה עמוקה
ולדימיר בראנוף-רוסין

ולדימיר בראנוף-רוסין (ברוסית: Владимир Давидович Баранов-Россине, באנגלית: Wladimir Baranoff-Rossine: 1888 – 1944) היה צייר יהודי אוקראיני - רוסי - צרפתי, אמן אוונגרדי, פוטוריזם וקוביזם.

== קורות חיים ==
ולדימיר בראנוף-רוסין נולד בחרסון, האימפריה הרוסית (כעת באוקראינה) תחת השם שולם וולף לייב ברנוף.

בשנת 1902 למד בבית הספר של החברה לקידום האמנויות בסנט פטרבורג. מ-1903 עד 1907 למד באקדמיה האימפריאלית לאמנויות בסנט פטרסבורג.

בשנת 1908 הציג עם קבוצת זבנו (״הקישור״) בקייב שאורגנה על ידי האמן דייוויד בורליוק ואחיו ולדימיר בורליוק.

ב-1910 עבר לפריז, שם עד 1914 היה תושב במושבת האמנים במונפרנאס יחד עם אלכסנדר ארצ'פנקו, סוניה דלונה, נתן אלטמן ואחרים. הוא הציג באופן קבוע בפריז לאחר 1911.

הוא חזר לרוסיה ב-1914. ב-1916 הציג תערוכת יחיד באוסלו. ב-1918 הציג תערוכות עם איגוד האמנים מיר איסקוסטבה (עולם האמנות) בפטרוגרד (סנט פטרסבורג). באותה שנה הציג תערוכה עם קבוצת החברה היהודית לקידום האמנויות במוסקבה, יחד עם נתן אלטמן, אל ליסיצקי ודייוויד שטרנברג. הוא השתתף בתערוכת האמנות החופשית הראשונה של המדינה בפטרוגרד ב-1919.

בשנת 1919 התחתן עם יודין ראיסה מחרסון, במרץ 1920 נולד להם בן בשם יבגני, וריסה מתה מסיבוכים לאחר לידת ילד.

ב-1922 הייתה בראנוף-רוסין המורה בסדנאות הגבוהות לאמנות-טכנית במוסקבה. והציג בתערוכת האמנות הרוסית הראשונה בברלין.

בשנת 1924 הוא הציג את הפסנתר האופטופוני שלו לראשונה במהלך הופעה בתיאטרון הבולשוי במוסקבה - כלי סינתטי שהיה מסוגל ליצור צלילים ואורות צבעוניים, תבניות ומרקמים בו זמנית.

ב-1925 היגר לצרפת.

בראנוף-רוסין, תוך ניסוי מתמשך, יישם את אמנות הצבע על אמנות צבאית בטכניקת הסוואה וזו נפוצה עם רוברט דלונה. לבראנוף-רוסין מיוחס פיתוח הסוואה צבאית נקודתית ודינמית. הוא גם המציא "פוטוכרומומטר" שאפשר את קביעת האיכויות של אבנים יקרות. בתחום אחר הוא שיכלל מכונה שייצרה, משקאות תוססים, ה"מולטיפרקו", וזו קיבלה אז כמה פרסים טכניים.

במהלך הכיבוש הגרמני של צרפת, גורש בראנוף-רוסין לאושוויץ, מחנה ריכוז גרמני ונרצח שם ב-1944 על ידי הנאצים.

== גלריה ==
<gallery mode="packed" heights="180">
File:Baranov-Rossine (self-portrait, 1914).jpg

File:Владимир Давидович Баранов-Россине 10.jpg

File:Владимир Давидович Баранов-Россине Дама в синей шляпе.jpg

File:Владимир Давидович Баранов-Россине Вид на Стокгольм.jpg
</gallery>
== קישורים חיצוניים ==

== הערות שוליים ==

קטגוריה:ציירים יהודים רוסים
קטגוריה:ציירים יהודים צרפתים
קטגוריה:ציירים יהודים אוקראינים
קטגוריה:ציירים שנספו במחנה ההשמדה אושוויץ
קטגוריה:אוונגרד רוסי
קטגוריה:ילידי 1888
קטגוריה:נפטרים ב-1944
כריש יתדי

כריש יתדי (שם מדעי: Rhizoprionodon acutus) הוא מין של דמוי-כריש ממשפחת הכרישיים החי לאורך מזרח האוקיינוס האטלנטי והאזור האינדו-פסיפי בטווח שבין פורטוגל לדרום אפריקה ומזרחה עד סין, יפן, אינדונזיה וצפון אוסטרליה. לרוב הוא חי במים חמימים ורדודים כשבכמה אזורים הוא עולה למים מתוקים ובקמבודיה אף נצפה חי במי נהרות.
== מאפיינים ==
לכריש יתדי מבנה רזה וארוך. אורכו הממוצע 80 עד 110 ס"מ ומשקלו 10 עד 17 ק"ג. פרטים גדולים מגיעים לאורך 178 ס"מ ומשקל של 22 ק"ג. לרוב הנקבות כבדות יותר מהזכרים. הכריש בעל גוונים אפורים עד סגולים-אפורים מלמעלה, לבן מלמטה והצידיים אפורים בהירים. הוא בעל עיניים גדולות, חוטם מוארך ופה בעל שורת שיניים חרוטיות המותאמות לתפיסת טרף. מסביב ללסת בולטים שישה חורי זימים. סנפירי החזה חדים ומשולשים וסנפיר הגב הקדמי גבוה וחרוטי כשסנפיר קטן נוסף מזדקר מצידי הזנב. הכריש משריץ צאצאים חיים, בין אחד לשמונה בהתאם למיקום ולעונה.

כריש זה נע לבד או בחבורות קטנות במים הרדודים הטרופיים בעומק של 200 מטרים בממוצע ומחפש במים עכורים או חוליים ולעיתים גם בכרי אצות או עשב ימי טרף של חסילונים, דגי גרם טרופיים וחלזונות ימיים. הטורפים העיקריים שלו הם כריש שחור-שוליים, כריש שחור-שוליים אוסטרלי וטורפים ימיים.

הכריש מצוי בסכנה עקב דיג יתר לבשרו והיתפסות ברשתות וכיום מצוי בסכנת הכחדה.

==קישורים חיצוניים==

== הערות שוליים ==

קטגוריה:טקסונים שתוארו בידי אדוארד ראפל
קטגוריה:כרישיים
קטגוריה:בעלי חיים שתוארו ב-1837
קטגוריה:דגי האוקיינוס ההודי
קטגוריה:דגי האוקיינוס השקט
קטגוריה:דגי ים במרכז אפריקה
ג'וש קבאלו

ג'ושוע ג'ון קבאלו (באנגלית: Joshua John Cavallo; נולד ב-13 בנובמבר 1999) הוא כדורגלן אוסטרלי המשחק בעמדת המגן השמאלי והקשר באדלייד יונייטד.

==קריירה==
קבאלו שיחק במחלקות הנוער של מלבורן ויקטורי ומלבורן סיטי, ולאחר מכן שולב בקבוצת המילואים של מלבורן סיטי.

ב-5 באפריל 2019 הודיעה מלבורן סיטי כי חוזהו של קבאלו לא יחודש.<ref></ref> ב-24 ביוני 2019 הצטרף לווסטרן יונייטד, העולה הטרייה לליגת העל.<ref></ref><ref></ref> ב-10 בפברואר 2021 הודיע המועדון על שחרורו.<ref></ref>

ב-18 בפברואר 2021 חתם על חוזה עד לתום העונה באדלייד יונייטד מליגת העל האוסטרלית.<ref></ref> לאחר חצי-עונה מוצלחת, בה פתח ב-15 משחקים, שותף בשלושה נוספים וזכה בפרס "הכוכב העולה" של המועדון,<ref></ref> חתם על חוזה לשנתיים נוספות.<ref></ref>

==חיים אישיים==
באוקטובר 2021 יצא קבאלו מהארון כגיי בציוץ בטוויטר ובסרטון שפרסם יחד עם אדלייד יונייטד, ובכך היה לאחד מהכדורגלנים המקצוענים הפעילים הבודדים בעולם שיצאו מהארון.<ref></ref>

כדורגלנים רבים, פעילים ושאינם, פרסמו הודעות תמיכה בקבאלו, ביניהם אנטואן גריזמן, ג'רארד פיקה, רפאל וראן, ריו פרדיננד, גארי ליניקר ועוד.<ref></ref> גם מועדוני כדורגל רבים, כגון יובנטוס, ארסנל, ליברפול וברצלונה שיתפו את הציוץ והביעו תמיכה בקבאלו.

==קישורים חיצוניים==

==הערות שוליים==

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:קשרי כדורגל אוסטרלים
קטגוריה:כדורגלני וסטרן יונייטד
קטגוריה:כדורגלני אדלייד יונייטד
קטגוריה:כדורגלנים להט"בים
קטגוריה:ספורטאים להט"בים אוסטרלים
קטגוריה:אישים ממוצא איטלקי
קטגוריה:אוסטרלים שנולדו ב-1999
אמט בויל

אמט דרבי בויל (באנגלית: Emmet Derby Boyle; 26 ביולי 1879 – 3 בינואר 1926) היה פוליטיקאי אמריקאי, שכיהן כמושל נבדה ה-13 בשנים 1915–1923, מטעם המפלגה הדמוקרטית.

== ביוגרפיה ==
בויל נולד ב-26 ביולי 1879 ביישוב גולד היל שבמערב נבדה, מה שהפך אותו למושל נבדה הראשון שנולד בתחומי המדינה. במקצועו היה מהנדס מכרות, ובשנת 1914 נבחר לתפקיד מושל נבדה. הוא הושבע לתפקידו ב-4 בינואר 1915. כמושל, נודע בשל התנגדותו לענף האיגרוף. לראייה, בשנת 1918 מיאן למתאגרפים פרד פולטון וג'ס וילארד להתאגרף בנבדה.

במהלך חייו הציבוריים הוסיף לכהן כנשיא לשכת המסחר של רינו. לאחר עזיבתו את קרסון סיטי, הוא שימש כמוציא לאור של כתב העת "נבדה סטייט ג'ורנל" (Nevada State Journal).

בויל נפטר ב-3 בינואר 1926 ברינו, בן 46 במותו.

== קישורים חיצוניים ==

* 

== הערות שוליים ==

קטגוריה:מושלי נבדה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1879
קטגוריה:אמריקאים שנפטרו ב-1926
Id Tech 7

id Tech 7 הוא מנוע גרפי אשר פותח על ידי חברת id Software ונחשב לממשיך דרכו של id Tech 6, כחלק מסדרת מנועי המשחק id Tech פרי פיתוחה של החברה. המנוע פותח עבור משחק הווידאו "דום הנצחי" והודגם לראשונה בכנס QuakeCon של שנת 2018, שבמסגרתו הוכרז המשחק רשמית<ref name=":0"></ref>.

== תכונות ==
גרסת המחשב האישי של המנוע פותחה על בסיס ממשק תכנות היישומים (API) הגרפי Vulkan בלבד, מה שציין את "פרידת" המפתחים מממשק OpenGL הוותיק ששימש את החברה מאז Quake engine<ref></ref>. לטענת המפתחים, המנוע מציג דיוק גדול יותר בהצגה ועיבוד של טקסטורות, ופירוט גאומטרי מדויק יותר פי 10 מאשר קודמו. כמו כן, שילבו המפתחים במנוע המשחק תמיכה במערכת שנקראת "Destructible Demons", שבמסגרתה לא רק סביבת המשחק ניתנת להריסה אלא גם האויב עצמו; גוף האויב נפצע, מתפרק ומאבד איברים בהדרגה ככל שהוא סופג נזק מהשחקן. מערכת זו שולבה בהצלחה ב"דום הנצחי" ובעזרתה יוכל השחקן לקבל אינדיקציה על מצבם של האויבים בזמן הקרב<ref name=":0" />.

תמיכה בהתוויית קרניים בזמן אמת וכן באלגוריתם DLSS של נוידיה התווספה ביוני 2021.

בין יתר התכונות, השיפורים הגרפיים ושיפורי הביצועים שהמנוע מציג לעומת קודמו, נמנים:
* המנוע מכיל מיליון שורות קוד פחות יותר מאשר קודמו עקב השמטת התמיכה ב-OpenGL.
* הצללה ותאורה מאוחדת מבוססת HDR.
* תמיכה מלאה במסכים מבוססי HDR בכל הפלטפורמות (בהינתן התקן תצוגה שתומך בכך).
* הוספת טכניקות נוספות לרינדור מבוסס פיזיקה ().
* דיוק גדול יותר בהצגת טקסטורות ופירוט גאומטרי מדויק יותר, הנובעים מהסרת טכנולוגיית MegaTexture/Virtual Texturing שהוצגה עוד בימי id Tech 4.
* תאורה גלובלית (Global illumination) באיכות טובה יותר.
* מערכת חלקיקים משופרת יותר שמאפשרת למעבד הגרפי לרנדר יותר חלקיקים, על מנת ליצור, לדוגמה, אפקטי התפוצצויות מרשימים יותר.
* תמיכה בקצב פריימים של עד 1000 פריימים לשנייה, לעומת 250 במנוע הקודם.
* מערכת חלוקת המשימות למשאבי המערכת שוכתבה, על מנת לנצל את ליבות המעבד המרכזי ביעילות רבה יותר. בין היתר, במנוע אין תהליכון ראשי יחיד הלוקח על עצמו את עבודת הרינדור; העבודה מחולקת בין "Jobs" שונים, המחולקים באופן שווה בין הליבות, כאשר לכל Job יש תהליכון ראשי משלו<ref></ref>.
* אפקטי post-processing משופרים לרבות אפקט "טשטוש תנועה" משופר, ודיוק גבוה יותר בהחלקת קצוות (Anti-aliasing).
* תמיכה בגודל כפול של שלבים מאשר המנוע הקודם.
* הזרמת תמונה טובה יותר.
* מערכת decals משופרת ורמת פירוט גבוהה יותר.
* קיצור משמעותי של זמני טעינת השלבים, גם לאחר מוות של השחקן.
* תמיכה באלגוריתם DLSS גרסה 2.3 של נוידיה (עבור חומרה נתמכת).
* השתקפויות מותוויות-קרניים בזמן אמת (עבור חומרה נתמכת: פלייסטיישן 5, Xbox Series X בלבד (לא Series S), ומחשב אישי בעל כרטיס גרפי התומך בהתויית קרניים בזמן אמת ברמת החומרה)

== משחקים המשתמשים במנוע ==
* דום הנצחי (2020) - id Software

== ראו גם ==
* id Tech 6
* CryEngine
* Unreal Engine 5

== קישורים חיצוניים ==
* [https://www.youtube.com/watch?v=qdz4b5psrhE הצגה של תכונות המנוע השונות] כפי שהוקלטה מכנס מפתחי המשחקים (GDC) של שנת 2019, באתר יוטיוב
* [https://www.youtube.com/watch?v=UsmqWSZpgJY סקירה נוספת על המנוע] באתר יוטיוב

==הערות שוליים==

קטגוריה:מנועי משחק
גט פבריק

גט פבריק בע"מ, המוכרת במותג Fabric, היא חברה פרטית ישראלית המייצרת מחסנים קמעונאיים רובוטיים.

==היסטוריה==
החברה הוקמה במרץ 2015, בשם CommonSense Robotics, על ידי אלרם גורן, שמונה למנכ"ל החברה, אייל גורן, אורי אברהם (CTO) ושי כהן (סמנכ"ל הנדסה). בחברה מועסקים יותר מ-300 עובדים בישראל, בניו יורק ובאטלנטה. החברה מפתחת את הרובוטים ואת התוכנה הנחוצה להפעלתם. החברה מייצרת מחסנים קמעונאיים רובוטיים בשני מודלים:
* מחסנים רובוטיים שהיא מקימה עבור חברות קמעונאיות, כגון רשת סופר-פארם ורמי לוי שיווק השקמה.
* מחסנים רובוטיים שהיא מקימה עבור עצמה, ובאמצעותם משרתת חברות קטנות.

ביולי 2019 הקימה החברה מחסן רובוטי במרתף של מגדל שלום מאיר, לאספקה מהירה של קניות אונליין באזור תל אביב. מתקנים נוספים של החברה נמצאים בבאר שבע ובעמק חפר. החברה מתקנים מעטים נוספים בארצות הברית.

בינואר 2021 החלה החברה בשיתוף פעולה עם רשת וולמארט האמריקאית, לשם בחינת הקמת מחסנים רובוטיים בחנויות הרשת וכמרכזים לוגיסטיים עצמאיים. לקוחות נוספים בארצות הברית הם רשת FreshDirect ורשת Instacart.

ביולי 2022 עברה החברה ממודל עסקי של מחסנים רובוטיים שהיא מפעילה עבור לקוחותיה למודל של מכירת המוצק שפיתחה (חומרה ותוכנה) ללקוחות, שיפעילו את המחסן בעצמם. במסגרת מהלך זה מונה אבי (ג׳ק) יעקבי למנכ"ל החברה במקומו של אלרם גורן, והוחלט על פיטורי כמחצית מ-300 עובדי החברה.

===גיוס הון===
ביולי 2018 השלימה החברה סבב גיוס ראשוני בסך שישה מיליון דולר. 

בפברואר 2018 גייסה החברה 20 מיליון דולר. 

באוקטובר 2019 שינתה החברה את שמה לשם הנוכחי, Get Fabric, וגייסה 110 מיליון דולר. 

באוקטובר 2021 גייסה החברה 200 מיליון דולר, גיוס שהביא את שווי החברה למעל מיליארד דולר.

==קישורים חיצוניים==
* 

* [https://geekonomy.net/2020/05/24/geekonomy330/ אלרם גורן מייעל מחסנים], ריאיון בפודקאסט גיקונומי

==הערות שוליים==

קטגוריה:תל אביב-יפו: חברות
קטגוריה:חברות חד קרן ישראליות
קטגוריה:ישראל: תעשייה
קטגוריה:לוגיסטיקה
תסביך רדיפת נוצרים

תסביך רדיפת נוצרים (באנגלית: Christian persecution complex) הוא אמונה, גישה או תפיסת עולם לפיה ערכי דת הנצרות ומאמיניה הנוצרים מדוכאים על ידי ממשלות וקבוצות חברתיות.

אמונה זו מקודמת על ידי כנסיות פרוטסטנטיות אמריקאיות מסוימות, ועל ידי כמה כתות אירופאיות המבוססות על הנצרות או על התנ"ך.<ref></ref> התסביך מכונה לעיתים גם תסביך הרדיפה האוונגליסטי,<ref></ref> תסביך הרדיפה הנוצרי-אמריקאי<ref></ref> או תסביך הרדיפה של הימין הנוצרי.<ref></ref>

==היסטוריה==
לפי חוקרת הברית החדשה קנדידה מוס, "תסביך הרדיפה" הנוצרי הופיע בעידן הנצרות הקדומה בשל פוליטיקת זהויות נוצרית פנימית. הרעיון עיצב את תפיסת העולם של הנצרות ויצר רושם שהנוצרים הם מיעוט העומד בפני מלחמה - למרות שהם עדיפים מבחינה מספרית.

תפיסה זו מבוססת על הגישה המניכאיסטית, שהעולם מחולק לשני פלגים, האחד בראשות אלוהים והשני בידי השטן. על פי תפיסה זו לא יכולה להיות פשרה בין השניים, ואפילו הניסיון לקיים דיאלוג או להתעסק בענייני השטן נתפס כצורה של שיתוף פעולה עמו.

היסטוריון ימי הביניים, פול קאוויל, טוען שהברית החדשה היא זו שגרמה לכך שתחושות הרדיפה יהיו טבועות בנצרות.

לפי הפרופסורית אליזבת קסטלי התסביך החמיר באמצע המאה ה-20, בעקבות סדרה של פסקי דין של בתי המשפט בארצות הברית שאסרו על קיום פעילויות דתיות בבתי ספר ובמקומות ציבוריים, ופיגועי 11 בספטמבר החמירו אותו אף יותר. לדבריה, "תסביך זה "מגייס" את טרימינולוגיית הרדיפה דתית כדי לגרום לכך שכל עמדה שאינה תואמת את האמונה הפוליטית של הנצרות תהפוך לדוגמה של קנאות ורדיפה אנטי-דתית".

התפיסה שהנצרות מדוכאת פופולרית בקרב פוליטיקאים שמרנים בארצות הברית, והם משתמשים ברעיון זה כדי להאשים תומכים בזכויות הלהט"ב או תומכי הפלות ברדיפה דתית והתקפה על הנצרות.

הורנבק טען כי התסביך עמוק יותר אצל לאומנים באירופה, המרגישים שהם מגנים על היבשת מהתפשטות דת האסלאם.

ישנם לאומנים לבנים המקדמים נרטיב של רדיפות מערביות של נוצרים, בטענה שהם, ולא אוכלוסיות מיעוטים או מהגרים, לרוב מותקפים ונדחקים לשוליים.

==הערות שוליים==

קטגוריה:נצרות
קטגוריה:סוציולוגיה של הדת
הר בייקר (אנטארקטיקה)

הר בייקר (באנגלית: Mount Baker) הוא הר בהרי הנסיך אולף בשטח חסות רוס שבאנטארקטיקה.

ההר ממוקם בחלק הדרום-מזרחי של גבעות גברו, בסמוך לחוף מדף הקרח רוס.

ההר ממוקם 11 קילומטרים ממזרח לפסגת אמפיבול.

גובהו של ההר 1,480 מטרים מעל פני הים; לפי [https://peakery.com/mount-baker-antarctica/ מקור אחר], גובהו של הר בייקר 1,000 מטרים מעל פני הים, והוא ההר ה-2,170 בגובהו באנטארקטיקה.

== היסטוריה ==
=== גילוי ומיפוי ההר ===

ההר התגלה על ידי משלחת חציית מדף הקרח רוס האמריקאית (U.S. Ross Ice Shelf Traverse Party), אשר חקרה את אנטארקטיקה בין בעונת המחקר (הקיץ האנטארקטי) 1957–1958), בפיקודו של א. פ. קרארי (A.P. Crary).

=== מקור השם ===

ההר נקרא על שמה של גלאדיס אי. בייקר (Gladys E. Baker), שסייעה בניתוח, סיווג ודיווח על חזזיות עבור משלחת בירד לחקר אנטארקטיקה שנערכה בעונת המחקר (הקיץ האנטארקטי) 1933–1935.

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=791&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בייקר] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-baker-antarctica/ הר בייקר] וכן מרחקים לאתרים סמוכים, באתר peakery

== הערות שוליים ==

בייקר
Je t'aime... moi non plus

"Je t'aime... moi non plus" (בעברית: "אני אוהב/ת אותך... גם אני לא") הוא סינגל של סרז' גינסבורג וג'יין בירקין, שיצא בפברואר 1969. השיר נכתב על ידי סרז' גינסבורג למען בריז'יט בארדו. הדואט הגיע למקום הראשון בבריטניה, ולמקום השני באירלנד, אך נאסר להשמעה במספר מדינות בשל התוכן המיני הגלוי שלו.<ref name=omm></ref><ref name=italy></ref>

בארדו הקליטה את השיר, אך הורתה לגנוז את ההקלטה עקב נועזותו של השיר. גינסבורג הקליט את השיר כדואט עם בירקין. השיר מתאר במילים מפורשות מעשה מיני, ולקראת סופו בירקין גונחת באופן המדמה יחסי מין. השיר עורר סערה בכל מקום בו הושמע, והוחרם על ידי תחנות רדיו באיטליה, בספרד ובבריטניה. השיר נכלל באלבומם Jane Birkin/Serge Gainsbourg, שיצא לאור ב-1969, ובו שרה בירקין ארבעה שירים בעלי אופי דומה, לרבות השיר "". התקליט היה ללהיט ולהצלחה קופתית בצרפת.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1968
קטגוריה:סינגלים מ-1969
קטגוריה:שירים בצרפתית
קטגוריה:שירים על מיניות
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירים שצונזרו על ידי ה-BBC
קטגוריה:1969 בצרפת
Baby (שיר של קלין בנדיט)

"Baby" הוא שיר של ההרכב האלקטרוני הבריטי, קלין בנדיט, בשיתוף פעולה עם הזמרת הוולשית, מרינה, והזמר הפורטו-ריקני, לואיס פונסי, שיצא כסינגל השישי מאלבומם השני של הלהקה, , ב-2 בנובמבר 2018.<ref name="Billboard"></ref>

"Baby" הוא הסינגל הראשון של מרינה שבו היא לא משתמשת בשם הבמה המלא שלה, מרינה אנד דה דיימונדס. השיר הופיע גם באלבום האולפן הרביעי של מרינה, Love + Fear. גרסה ללא פונסי מופיעה בהוצאת הוויניל של האלבום.

נכון לאוגוסט 2021, השיר הושמע למעלה מ-142 מיליון פעמים בספוטיפיי.<ref name="spotify"></ref>

== הוצאה וקידום ==
ב-29 באוקטובר 2018, הלהקה הכריזה על הסינגל בטוויטר ושיתפה את עטיפת הסינגל. ב-2 בנובמבר 2018, הלהקה הופיעה עם השיר ב-Strictly Come Dancing: It Takes Two של BBC Two.

== ביקורת ==
מייק ואס מ-Idolator, אמר כי השיר הוא "באנגר זועף שכבר נשמע כמו להיט", ואמר כי מרינה חוצה את השורה "But I'm already someone else's baby" על פני "ביטי ההאוס המפתים בעלי הגוון הלטיני [של הלהקה]".<ref></ref> המגזין בילבורד אמר כי השיר הוא "רצועה חודרת פלמנקו", בעוד שהשורה של פונסי בספרדית מספק לו "התלקחות לטינית ייחודית".<ref></ref>

== וידאו קליפ ==
הווידאו קליפ פורסם בערוץ היוטיוב של הלהקה, ב-2 בנובמבר 2018.<ref></ref><ref></ref> נכון לאוגוסט 2021, הווידאו קליפ נצפה למעלה מ-280 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!פולין (ZPAV)
|זהב
|25,000
|-
!בריטניה (BPI)
|זהב
|400,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |ברחבי העולם
| 2 בנובמבר 2018
|הורדה דיגיטלית, הזרמת מוזיקה
| rowspan="3" |מקורית
|אטלנטיק רקורדס
|<ref></ref>
|-
! scope="row" |איטליה
| 9 בנובמבר 2018
| rowspan="2" | להיט רדיו עכשווי
| rowspan="2" |וורנר מיוזיק גרופ
| <ref></ref>
|-
! scope="row" | הממלכה המאוחדת
| rowspan="2" | 16 בנובמבר 2018
| <ref></ref>
|-
! rowspan="2" scope="row" |ברחבי העולם
| rowspan="2" |הורדה דיגיטלית, הזרמת מוזיקה
|אקוסטית
| rowspan="2" |אטלנטיק רקורדס
|<ref name="Acoustic"></ref>
|-
| 23 בנובמבר 2018
| רמיקסים
|<ref name="Remixes"></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קלין בנדיט
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי מרינה דיאמנדיס
קטגוריה:שירים שהופקו על ידי מארק ראלף
קטגוריה:שירי פופ לטיניים
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אטלנטיק רקורדס
אירינה סלזניובה

אירינה סלזניובה (נולדה ב-8 בספטמבר 1961, קייב, הרפובליקה הסובייטית הסוציאליסטית האוקראינית) היא שחקנית קולנוע ותיאטרון, שפעלה בישראל כעשר שנים, בעיקר בתיאטרון הקאמרי, החל משנת 2000 מתגוררת ב.

==ביוגרפיה==
סלזניובה נולדה בקייב, בתחילת דרכה הייתה שחיינית מקצוענית בנבחרת ברית המועצות, אך ויתרה על הספורט לטובת לימודי תיאטרון. ובשנת 1983 סיימה את לימודיה באקדמיה לאמנויות התיאטרון בסנקט פטרבורג. היא עבדה בתיאטרון הדרמה הגדול על שם גורקי, ובתיאטרון הדרמה מאלי בסנקט פטרבורג (אז לנינגרד). במקביל שיחקה גם במספר סרטי קולנוע.

בשנת 1990 עברה לישראל עם בעלה הזמר מקסים ליאונידוב. סלזניובה למדה עברית תוך זמן קצר, וחצי שנה אחרי שעלתה לישראל שיחקה בהצגת היחיד "אהבה רוסית", מונולוגים של עשר דמויות נשים מהמחזאות הרוסית הקלאסית, שביים ארתור קוגן. המחזה עלה במסגרת פסטיבל תיאטרונטו וזכה בפרס על־שם נסים עזיקרי, יחד עם השחקנית דניאלה מיכאלי. חבר השופטים, כלל את חנה מרון, ציפי פינס ואהוד מנור, שהגיעו להחלטה פה אחד, והודיעו כי הפרס הכפול איננו תוצאה של פשרה, אלא אות הוקרה להישג הייחודי של כל אחת משתי השחקניות. את הקשר בין סלזניובה לבמאי קוגן, שהיה אז סטודנט שנה שלישית בחוג לתיאטרון באוניברסיטת תל אביב, יצר אילן רונן המנהל האמנותי של התיאטרון הקאמרי שראה את סלזניובה מופיעה בלנינגרד.

הופעתה ב"אהבה רוסית" קיבלה גם ביקורות נלהבות, ההצגה עלתה עוד מספר פעמים לאחר הפסטיבל וסלזניובה קיבלה גם את הפרס על שם השחקן אברהם בר-יוסף. אחר כך היא הוזמנה להצטרף לצוות התיאטרון הקאמרי, ולשחק בתפקיד נינה במחזה "השחף", יחד עם השחקן מיכאיל קוזקוב שגם עלה לישראל באותה עת.

בתחילת 1992 גילמה את אחת מבנותיו של טוביה במחזה "תפילה", קופרודוקציה של הקאמרי עם תיאטרון חיפה, עיבוד של גריגורי גורין לסיפורו של שלום עליכם, "טוביה החולב". באוקטובר החלה לשחק בתפקיד ליידי אן במחזה "ריצ'רד השלישי" מאת שייקספיר בבימוי של עמרי ניצן, ובסוף השנה שיחקה במחזה "המאהב" מאת הרולד פינטר יחד עם מיכאיל קוזקוב ששיחק וביים.

בקיץ 1993 שיחקה במחזה "חלום ליל קיץ" מאת שייקספיר בבימויו של ליביו צ׳וליי הרומני, שהוזמן במיוחד לישראל לביים על ידי הקאמרי.

בשנת 1994 שיחקה במחזה "תמול שלשום", ע"פ ספרו של ש"י עגנון, בבימויו של יורם פאלק.

בשנת 1995 שיחקה במחזה "פעורי פה" מאת חנוך לוין בבימויו של רוברט סטורואה, שזכתה לשבחי הביקורת.

בשנת 1996 שיחקה בסרט "משחק חייו"" בבימוי יקי יושע לצד עמוס לביא.

בשנת 1998 שיחקה בסרט "פעמיים בוסקילה" שהפיק, כתב וביים זאב רווח.

בשנים 1998–1999 שיחקה בעונה השלישית של הסדרה "רחוב סומסום" בטלוויזיה החינוכית.

בשנת 1999 שיחקה בקאמרי במחזה "אלמה" מאת יהושע סובול.

==חיים אישיים==
סלזניובה הייתה נשואה לזמר מקסים ליאונידוב 14 שנים, אך בשנת 1996, ביקש להחיות את הקריירה שלו ברוסיה וחזר לגור שם, התאהב בשחקנית צעירה והשניים התגרשו. בישראל הכירה את ווילף, אזרח בריטי שהיה בישראל לצורך עבודה. לאחר שחזר לאנגליה והגיע לבקר מדי פעם, החליטה סלזניובה להתחתן ולעבור לאנגליה בסוף שנת 2000. שם ניסתה שוב להשתלב בעולם התיאטרון.

==קישורים חיצוניים==

==הערות שוליים==

קטגוריה:שחקניות תיאטרון ישראליות
קטגוריה:שחקניות קולנוע וטלוויזיה סובייטיות
קטגוריה:אוקראינים שנולדו ב-1961
קטגוריה:ישראליות שנולדו ב-1961
קטגוריה:ישראלים שנולדו ב-1961
סן-סיפריין, פירנה-אוריינטל

סן-סיפריין (בצרפתית: Saint-Cyprien) היא קומונה במחוז פירנה-אוריינטל (הפירנאים-מזרח, Pyrénées-Orientales) בחבל אוקסיטניה בדרום-מערב צרפת.

== גאולוגיה ==
העיירה ממוקמת בגובה פני הים. הנקודה הגבוהה ביותר היא בגובה 29 מטר מעל פני הים.

הקרקע מורכבת ממרבצי משקעים של הרביעון. לסן-סיפריאן יש 6 ק"מ של חוף חולי דק.

==אקולוגיה==

רשת Natura 2000 היא רשת אקולוגית אירופאית של אתרי טבע בעלי עניין אקולוגי, שנקבעה על בסיס הנחיות בתי הגידול והציפורים, המורכבת מאזורי שימור מיוחדים (SACs) ואזורי הגנה מיוחדים (SPAs). סן סיפריין הוגדרה כאתר Natura 2000.

"מתחם לגונת קאנה" באזור סן-סיפריין משתרע על שטח של 1,872 דונם, האלמנט הדרומי ביותר שנותר בצרפת ממתחם הלגונות הגדול של לנגדוק-רוסיון. זוהי לגונה מפותחת, באזור שבו חל ניתוק מהים ושם זורמים מים מתוקים.

"מתחם הלגונה Canet-Saint Nazaire", בשטח של 1,869 דונם, ממלא תפקידים שונים בהתאם לעונות השנה ולמיני הציפורים: אזורי מנוחה, אזורי קינון (בין היתר אזורי דיונות), ואזורי האכלה (גוף מים, כרי דשא לניקור). האתר הוא אפוא ביתם של מינים רבים, לרוב במספרים משמעותיים. במקום נמצאת פורפיריה סגולה, וגוף המים באזור הוא אתר הקינון היחיד שלו, הידוע כיום בצרפת.

==אזורי טבע בעלי עניין אקולוגי, פאונה ופלורה==

דיונות;

כרי הדשא של סן-סיפריאן (51 דונם);

"שטח הביצה של בריכת קאנה" (945 דונם), המשתרע על 4 קומונות במחוז;

"מתחם הלגונה קאנה-סן-נזר" (Canet-Saint-Nazaire; 1,912 דונם), המשתרע על 4 קומונות.

== היסטוריה ==
בשנות השלושים והארבעים היה בסן-סיפריאן מחנה בו נכלאו כ-70,000 רפובליקנים שנמלטו מספרד בתום מלחמת האזרחים בספרד. הם הוחזקו בתנאים גרועים, <ref></ref> בשטחים פתוחים מגודרים בתיל. <ref></ref> במהלך מלחמת העולם השנייה שימש המחנה לכליאת אנשים, רובם יהודים, לפני שנשלחו למחנות ההשמדה. <ref>Letter from my uncle</ref>

== ממשלה ופוליטיקה ==
כיכר הרפובליקה בסן-סיפריאן

=== ראשי העיר ===
{| class="wikitable"
!ראש העיר
! תחילת קדנציה
! סוף קדנציה
|-
| פייר אסקרו
| align="center" | מרץ 1945
| align="center" | אוקטובר 1956
|-
| ז'אן אוליבו
| align="center" | אוקטובר 1956
| align="center" | מרץ 1989
|-
| ז'אק בוי
| align="center" | מרץ 1989
| align="center" | 24 במאי 2009
|-
| פייר פונטוויי
| align="center" | 2 ביוני 2009
| align="center" | 12 ביוני 2009
|-
| תיירי דל פוסו
| align="center" | ספטמבר 2009
| align="center" |
|}
==אוכלוסייה==
בעיירה גרים נכון ל-2018 כ-10,800 תושבים. רישומים ראשונים מסוף המאה ה-18 מעידים על כ-200 תושבים. בתחילת המאה ה-20 חצתה הקהילה את סף ה-1,000 תושבים אך רק משנות השישים החלה גדילה מואצת של האוכלוסייה.

==ספורט==
באזור יש מתקני ספורט רבים ופיתוח של ענפי הרכיבה והשיט. בעיירה פועלות קבוצת רוגבי וליגת רוגבי, וגלישת גלים, שנורקלינג ומרוצי סירות פופולריים גם הם.

==כלכלה==

כלכלת העיירה מתבססת על תיירות. אוכלוסיית העיירה מוכפלת פי 7 בעונת הקיץ. בעיירה יש ברים ומסעדות בראסרי, במיוחד בנמל. בעיירה חמישה בתי מלון, כפר נופש וארבעה אתרי קמפינג. העיירה מחזיקה במספר דירוגי תיירות איכותית.

==קישורים חיצוניים==
* 

== הערות שוליים ==

קטגוריה:אוקסיטניה (חבל מנהלי)
ולדימיר בורליוק

ולדימיר בורליוק (באנגלית: Wladimir Burliuk; באוקראינית: Володимир Давидович Бурлюк; 15 במרץ 1886 – 1917) היה אמן אוונגרד אוקראיני (נאו-פרימיטיביזם וקוביזם). הוא מת בגיל 32 במלחמת העולם הראשונה.

== ביוגרפיה ==
ולדימיר דווידוביץ' בורליוק נולד ב-15 במרץ 1886 בחרקוב, אחיו הצעיר של דייוויד בורליוק. משפחתו בחלקה צאצאית של קוזאקים אוקראינים שמילאו תפקידים בכירים. אמו, לודמילה מיכנביץ', הייתה ממוצא בלארוסי.

בשנת 1903 למד בבית הספר אזבה במינכן, ושנה לאחר מכן היה חייל במלחמת רוסיה-יפן. מ-1905 עד 1910 למד בורליוק בבית הספר לאמנות בקייב. הוא חי במקומות שונים בזמן שלמד - במוסקבה, התגורר מ-1907 עד 1908. ב-1908 חזר לקייב והיה בקשר הדוק עם אלכסנדרה אקסטר ומיכאיל לריאונוב. יחד עם חברי הקבוצה The Zveno ארגנו ולדימיר ודייוויד בורליוק תערוכה אוונגרדית בקייב.

בשנים 1909 עד 1910 התגורר בסנט פטרסבורג ובשנים 1910–1911 התגורר שוב במוסקבה. ב-1910 הפך לחבר בקבוצה אוונגארד במוסקוה יחד עם דייוויד בורליוק, אלכסנדרה אקסטר, קזימיר מלביץ' (לימים גם נתן אלטמן ולדימיר טאטלין). באותה שנה הוא הפך לחבר בקבוצת אמני האוונגרד הידועה בשם סויוז מולודיוז'י (איגוד הנוער).

ב-1911 הצטרף לבית הספר לאמנות באודסה. בשנים 1913 עד 1915 הוא אייר פרסומים רבים במוסקבה, כולל הספר "עזרת המוזות באביב" (1915). הוא גם אייר את "שאגה", 1908–1914 לצד קזימיר מלביץ'.

הוא גויס לצבא הקיסרי ב-1916 ונהרג בשנה שלאחר מכן בזמן שנלחם בחזית המקדונית של מלחמת העולם הראשונה.

== גלריה ==
<gallery mode="packed" heights="180">
File:Father by Vladimir Burluk (1910, priv. coll., Munich).jpg

File:Wladimir Burljuk, Die Bäume (1911).jpg

File:Burljuk - Tänzerin 1290047.jpg

File:Ukrainian Peasant Woman (1910 - 1911).jpg
</gallery>
== קישורים חיצוניים ==

== הערות שוליים ==

קטגוריה:ציירים אוקראינים
קטגוריה:אוונגרד רוסי
קטגוריה:ציירים מודרניים
קטגוריה:ילידי 1886
קטגוריה:נפטרים ב-1917
יחסי אפגניסטן–וייטנאם

יחסי אפגניסטן–וייטנאם הם יחסי החוץ בין האמירות האסלאמית של אפגניסטן לרפובליקה הסוציאליסטית של וייטנאם. היחסים בין המדינות נותקו ב-1992. עם זאת, עדיין מתקיים שיתוף פעולה בין המדינות.

==היסטוריה==
אין כרגע יחסים דיפלומטיים בין שתי המדינות, אבל בעבר היו. יחסי החוץ בין אפגניסטן לצפון וייטנאם נוצרו ב-16 בספטמבר 1974, בתקופת אפגניסטן תחת שלטונו של מוחמד דאוד ח'אן ובתקופת מלחמת וייטנאם.

שגרירות וייטנאמית נפתחה בקאבול ב-1978 תחת המשטר האפגני בעקבות מהפכת סאור. הן הרפובליקה הווייטנאמית והן הרפובליקה האפגנית היו מדינות קומוניסטיות ובעלות ברית של ברית המועצות.

בהצבעה באו"ם בינואר 1980, וייטנאם הייתה אחת מארבע המדינות היחידות שתמכו בפלישה הסובייטית לאפגניסטן.

שתי המדינות חתמו על הסכם פטור מוויזה בשנת 1987.

לאחר 1992 כאשר הממשלה הסוציאליסטית באפגניסטן קרסה, וייטנאם סגרה את שגרירותה במדינה זו. שגרירות אפגניסטן בווייטנאם נסגרה ביוני 1993. השגרירות בקאבול הוסמכה לשגרירות וייטנאם בפקיסטן, בעוד שהשגרירות בהאנוי הוסמכה לשגרירות אפגניסטן בסין.

וייטנאם הכירה בממשלתו האפגנית של חמיד קרזאי בדצמבר 2001 ולאחר מכן סיפקה סיוע הומניטרי לאפגניסטן.

בשנת 2020, שגריר אפגניסטן בסרי לנקה אשרף היידרי נפגש עם שגריר וייטנאם בסרי לנקה פאם נגוק היידרי, שאמר כי "אנו שואבים השראה מהעלייה המהירה של וייטנאם ומההתקדמות הבולטת בכל המגזרים של פיתוח בר קיימא, לאחר שנות המלחמה של המדינה. זו הסיבה שאנו מצפים ללמוד לקחים רלוונטיים מווייטנאם ליישום באפגניסטן שלאחר הסכסוך ואחרי השלום".

==ראו גם==
* יחסי וייטנאם–רוסיה
* מלחמת אפגניסטן (ברית המועצות)
* מלחמת אפגניסטן (2001–2014)
* מלחמת וייטנאם
סלע משה

סלע משה הוא אתר צלילה במפרץ אילת. עומקו המרבי של האתר עומד על 8 מטרים.

== אודות האתר ==
אתר הצלילה סלע משה סלע הוא בלט אלמוגים<ref></ref> הגדל מהקרקעית הים (עומק מקסימלי של 8 מטרים) ועולה עד קרוב לגובה לפני המים.

סלע משה הוא בלט האלמוגים הגדול ביותר במפרץ אילת.

הבלט הוא חלק שמורת חוף האלמוגים, לכן הגישה אליו היא דרך השמורה ומחויבת בהדרכה של פקח רשות הטבע והגנים.

== קישורים חיצוניים ==
* מידע על אתר הצלילה באתר [https://divemanta.co.il/diving_sites/moses-rock/ מנטה, מרכז הצלילה ישרוטל]
* מידע על אתר הצלילה באתר [https://deeptours.co.il/attractions/סלע-משה/ דיפ תיירות מדבר וים]
* מידע על אתר הצלילה באתר [https://magazine.idive.co.il/mga/סלע-משה idive]
* מידע על אתר הצלילה באתר [https://www.aqua-sport.com/site?lang=he מועדון הצלילה אקווה ספורט]

==הערות שוליים==

קטגוריה:אתרי צלילה
קטגוריה:מפרץ אילת
קטגוריה:אילת: אטרקציות
קטגוריה:אילת: גאוגרפיה